На основу Закона о стечају (Службени гласник Републике Србије бр. 104/2009, 83/14 и 113/17) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника Предузеће за унутрашњу и спољну трговину "ВЕКО" д.о.о. - у стечају, Београд,  ул.  Теразије бр. 13/5

ОБЈАВЉУЈЕ
ПОЗИВ
За достављање понуда за вршење услуга процене вредности непокретне имовине

 стечајног дужника на којој постоји разлучно право 
1. Позивају се сва заинтересована стручна, правна и физичка лица да доставе понуде за процену вредности непокретне имовине стечајног дужника Предузеће за унутрашњу и спољну трговину "ВЕКО" д.о.о. - у стечају, Београд,  ул.  Теразије бр. 13/5, на којој постоји разлучно право (предмет процене је непокретна имовина - магацински простор површине 213 м2 у Београду).
2. Сва лица која доставе понуду морају доставити доказе да поседују лиценцу, овлашћења и квалификације за ову врсту посла.
3. Сваки понуђач је дужан да у понуди наведе конкретан износ у динарима, као цену за извршен посао, рок плаћања исте и рок за доставу извештаја о процени.
4. Оглас је отворен 8 (осам) дана од дана сачињавања овог позива, односно, у обзир ће се узети све понуде закључно са даном 07.05.2021. године.
5. Сваки понуђач може поднети једну понуду.
6. Избор најповољнијег понуђача извршиће се у складу са Законом о стечају, узимајући у обзир, осим финансијске понуде, и стручност, референце и друге елементе понуде које су од значаја за вршење адекватне процене.
7. Избор понуђача вршиће се искључиво са листе достављених понуда.
8. Одлука о избору најповољнијег понуђача ће бити донета у року од 5 радних дана од дана затварања овог позива.
9. Овлашћено стручно лице, проценитељ ће: извршити процену вредности непокретне имовине, процену целисходности продаје стечајног дужника као правног лица, целокупне имовине или имовинске целине у односу на продају имовине стечајног дужника појединачно, утврдити учешће вредности процењене имовине на којој је конституисано разлучно право у односу на укупно процењену вредност (изражено у процентима).

10. Одабир најбољег понуђача ће извршити Одбор поверилаца у роковима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року избор понуђача ће извршити стечајни управник. 
11. Понуде за вршење услуга процене могу се послати поштом на адресу: Кнеза Данила 22/1, Београд или  е-маилом на адресу gordana_despotovic@yahoo.com.
У Београду, 29.04.2021. године













Стечајни управник

Гордана Деспотовић-Рожа
